آمریکا خاریجی ایشلر ناظیرلیگی سؤزچوسو مارک تونر، سوریه خالقی‌نین خصوصیله ده حلب‌ده یاشایان‌لارین آغریسینی دین‌دیره‌جک بوتون تلاش‌لاری ممنونیتله قارشیلادیق‌لارینی سؤیله‌دی.
مارک تونر، گونده‌لیک مطبوعات کونفرانسیندا، سوریه‌دکی ایچ ساواشی ایله باغلی سوال‌لاری جوابلاندیردی.
توپلانتیدا تونره روسیا و سوریه‌لی مخالیف‌لرین گؤروشدوگونه یؤنلیک ادعا‌لاری تصدیق ائدیب ائده‌بیلمیه‌جگی سوروشولدو.
تونر، دانیشیق‌لاری تصدیق ائده بیلمیه‌جگینی ایفاده ائده‌رک، پروبلمین جوابی‌نین روسیا و سوریه‌لی مخالیف‌لر طرفین‌دن وئریلمه‌سی لازیم اولدوغونو سؤیله‌دی.
سوریه‌ده حل یؤنونده تلاشلاری دستکلدیک‌لرینی ایفاده ائدن تونر،
"بیز سوریه خالقی‌نین خصوصیله ده حلبده یاشایان‌لارین آغری‌سینی دین‌دیره‌جک بوتون چابا‌لاری ممنونیتله قارشیلاییریق. بیز تورک، روس، سعودی، قطر، آوروپا‌لی موتتفیکلریمیز و سوریه‌لی مخالیفلرله یاخین علاقه ایچریسینده اولماغا داوام ائدیریک. "دئیه دانیشدی.
مارک تونر، آمریکا خاریجی ایشلر ناظیری جان کری روس همکاری سئرگئی لاوروو و بیرلشمیش میللت‌لر تشکیلاتی‌نین سوریه خصوصی نماینده‌سی استفان ده میستورا ایله "آغدنیزی مذاکیره‌لری" توپلانتی‌سی‌نین ائدیلدیگی ایتالیانین باشکندی رومادا گؤروشه‌جگینی ده بیلدیرمیشدیر.
